User blog:Boberko/Autogramiáda Stana Sakaia v Prahe

Českým vydavateľom sa darí vydávať komiksy, ale len druhýkrát sa stalo, že fanúšikovia komiksu mali možnosť osobne sa stretnúť s významným zahraničným tvorcom. Do Prahy prišiel 10. septembra 2009 americký tvorca komiksov japonského pôvodu Stan Sakai. Jeho najznámejším dielom je Usagi Yojimbo, antropomorfická manga, ktorej hlavným hrdinom je králik – samuraj. Manga je inšpirovaná japonským samurajom zo 17. storočia Mijamotom Musašim. Pán Sakai prijal pozvanie nakladateľstva a vydavateľstva CREW, ktoré vydáva Usagiho v českom jazyku (prekladá Slovák). Akcia sa konala v kine Sv?tozor a pri tejto príležitosti vyšiel ďalší album v češtine „Usagi Yojimbo: Gen?v příb?h“.

Celé podujatie trvalo dve hodiny, počas ktorých pán Sakai predviedol svoju profesionalitu. Keďže v našich končinách nie sme zvyknutí na podobné návštevy, situáciu vzal do vlastných rúk. Na nič nečakal a opísal svoj postup práce pri tvorbe komiksu, ukázal množstvo obrázkov, niektoré aj nakreslil (profesionálny fotografovi v tej chvíli nabehli s ich fotoaparátmi tak blízko, ako len bolo možné, pričom publikum sa na nich bavilo). Takisto odpovedal na množstvo otázok týkajúcich sa nielen samotného komiksu, ale aj inej tvorby či procesu vydávania. Pri tejto príležitosti pán Sakai nezabudol pripomenúť, že ako majiteľ, scenárista a kreslič komiksu je jedným z mála tvorcov, ktorý majú úplnú slobodu tvorby. Sám si stanovil hranice, za ktoré nepôjde.

Po prednáške nasledovala autogramiáda, popri ktorej mali fanúšikovia možnosť zakúpiť si originálne kresby s Usagim (ceny boli prijateľné; pohybovali sa okolo 2000 Kč za kus). Tu opäť pán Sakai preukázal svoju profesionalitu a s úsmevom podpisoval každému všetko čo len bolo možné a nikdy nezabudol prikresliť obrázok. Práve pri autogramiáde sa však ukázala jediná chyba organizácie, keď asi 200 ľudí vytvorilo dve rady čakajúcich ľudí, ktorí si museli aj hodinu počkať. No jedna chybička krásy neuberá nič na skvelom zážitku a celá redakcia CREW si zaslúži nesmiernu vďaku za takúto skvelú akciu.

Text: Milan Hujík

Foto: Marie Tabačíková